หุ้น7มี.ค.ยืนเหนือพันจุดปิดบวก7.03
หุ้นไทย 7 มี.ค. ปิดตลาดที่ 1,002.94 จุด บวก7.03จุด มูลค่า 21,623 ล้านบาท นักวิเคราะห์คาดตลาดมีแนวโน้มดีขึ้นจากการผลักดันของหุ้นพลังงาน
7 มี.ค. 2554

หุ้นไทย 7 มี.ค. ปิดตลาดที่ 1,002.94 จุด บวก7.03จุด มูลค่า 21,623 ล้านบาท นักวิเคราะห์คาดตลาดมีแนวโน้มดีขึ้นจากการผลักดันของหุ้นพลังงาน
ดัชนีหุ้นไทยวันที่ 7 มี.ค. ปิดยืนเหนือพันจุดได้สำเร็จ โดยดัชนีปิดที่ 1,002.94 จุดหรือเพิ่มขึ้น 7.03จุดหรือ 0.71% ด้วยมูลค่าการซื้อขาย 21,623 ล้านบาท ดัชนีเคลื่อนไหวระหว่าง 996.19-1,004.39 จุด 
การปิดทะลุหนึ่งพันจุดวันนี้นักวิเคราะห์บริษัทหลักทรัพย์(บล.)ธนชาตคาดว่าจะยืนยันตลาดเปลี่ยนเป็นแนวโน้มขึ้นได้ ด้วยแรงผลักดันของหุ้นพลังงานที่ดัชนีมีโอกาสฟื้นตัวกลับขึ้นมาแข็งแกร่งกว่าตลาด คาดว่าจะขึ้นทดสอบยอดเดิมที่ 22300-22600 จุด ซึ่งคาดว่าจะหนุนให้ดัชนี ขึ้นต่อทดสอบแนวต้าน 1012 จุด โดยแรงซื้ออยู่ที่หุ้นหมวดพลังงานนำโดยบริษัทปตท.( PTT )บริษัทบ้านปู( BANPU )และบริษัทปตท.สำรวจและผลิตปิโตรเลียม( PTTEP )ขณะที่ตลาดมีแรงขายไม่มากนัก
สำหรับมูลค่าซื้อขาย 5 อันดับแรกมีดังนี้  
บริษัทอินโดรามา เวนเจอร์ส(IVL )46.00บาท  +2.00 บาท(+4.55%)  
บริษัทบ้านปู(BANPU ) 728.00 บาท +14.00บาท (+1.96%)  
บริษัทไออาร์พีซี(IRPC  )  5.95  บาท+0.20บาท(+3.48%)  
บริษัทปตท.(PTT)  342.00บาท  +9.00บาท (+2.70%)  
บริษัทปตท.เคมิคอล(PTTCH)  143.5บาท  +0.50บาท (+0.35%)